La regidora d'educació i les escoles valoren les preinscripcions | Ràdio Cubelles\nLa regidora d'educació i les escoles valoren les preinscripcions\nLes escoles han rebut 105 preinscripcions de les 125 places ofertes. L'escola Mar i Cel ha rebut 30 sol·licituds per 25 places disponibles, l'escola Charlie Rivel 35 sobre 50 i l'escola Vora del Mar, 40 sobre 50.\nEntrevista a la regidora d'Educació, Infància i Joventut, Ester Pèrez\nEntrevista a la directora de l'escola Mar i Cel, Ma. José Gonzàlez\nEntrevista al cap d'estudis de l'escola Vora del Mar, Josep Cors\nEntrevista a la directora de l'escola Charlie Rivel, Pilar Gòmez\nSegons ha explicat la regidora d'Educació, Ester Pèrez, les escoles cubellenques podran abaixar les ràtios d'alumnes per a cada aula i mantenir les cinc línies previstes tot i la davallada en les preinscripcions. En total, s'han preinscrit de moment 105 nous alumnes de P3 a les tres escoles cubellenques. L'oferta inicial era de 125 però les escoles admeten que ja es preveia que no s'arribarien a omplir del tot. Finalment, es mantindran les cinc aules de P3, 2 a l'escola Charlie Rivel, 2 a l'escola Vora del Mar i 1 a l'escola Mar i Cel. En el cas de l'escola Mar i Cel, les preinscripcions han superat les places disponibles i hi haurà cinc famílies que hauran de passar al centre escollit en segona o en tercera opció.\nDilluns es publicarà en cada centre les llistes ordenades després de les reclamacions. La publicació de l’oferta final de places escolars serà el 17 de maig i les llistes d'alumnes admesos el dia 20 de maig. Pel que fa a la matrícula els alumnes preinscrits amb plaça assignada al segon cicle de l’educació infantil, a l’educació primària o al primer curs de l’educació secundària obligatòria, hauran de fer els tràmits del 13 al 17 de juny.\nD'altra banda, el Departament d'Ensenyament de la Generalitat ja ha publicat el calendari escolar del curs 2016-2017. Les classes començaran el 12 de setembre, les vacances de Nadal s'han establert entre el 23 de desembre i el 8 de gener, i les de Setmana Santa entre el 8 i el 17 d’abril. El final del curs que ve serà el 21 de juny del 2017.


Right2Love retrata de manera intimista i personal el dia a dia de vuit famílies lesbianes, gais i trans europees i la lluita que estan duent a terme als seus respectius països perquè els reconeguin els seus drets familiars.\nL’objectiu d’aquest documental és mostrar la desigualtat i la gran disparitat que hi ha a Europa pel que fa al reconeixement legal de les famílies homoparentals.\nDocumental fet a partir d’entrevistes en profunditat on cadascuna de les famílies ens obre les portes de cada seva i ens explica la discriminació que pateixen, les dificultats legals que tenen i les desigualtats amb què es troben pel simple fet de viure on viuen.\nPartint de vuit casos concrets que són: Holanda, Suïssa, Itàlia, França, Finlàndia, Polònia, Espanya i Grècia, el documental vol fer una radiografia de com és actualment la situació legal de les famílies lgt a Europa. Des d’aquells països que han estat pioners en el reconeixement dels seus drets fins aquells on ser homosexual encara és sinònim de discriminació.\nDVD d’una hora de durada. Fet en català i que compta, també, amb versions en castellà, anglès, francès i alemany.


Apartment Pekhotintsev 21a Yekaterinburg Rússia - Ofertes d'hotels amb els MILLORS DESCOMPTES EN LÍNIA\nPekhotintsev 21A, Jeleznodorojni, Yekaterinburg, Rússia, 620141 - Veure al mapa\nMés informació sobre Apartment Pekhotintsev 21a\nApartment Pekhotintsev 21a, ubicat a Ekaterinburg, Yekaterinburg, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Pekhotintsev 21a ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de habitació familiar, ascensor, servei de llançadora.\nGaudiu de les comoditats d'alta gama com ara calefacció, balcó/terrassa, insonorització, ventilador, aparell de televisió LCD/pantalla de plasma per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Apartment Pekhotintsev 21a.


FuGir – Room Escape Girona\nCarret / 0,00€\nFinal d'etapa a fugir\nEl projecte de Fugir va començar a construir-se fa poc més 4 anys per un petit grup de quatre amics. Amb moltes ganes i il·lusió, hem aconseguit tirar el projecte endavant i fer passar una bona estona a molta gent. Sempre estarem agraïts per la bona rebuda que vam tenir i per la continuïtat que hem aconseguit. Gràcies a tothom!\nDurant aquest temps, les nostres vides també han anat evolucionant amb nous projectes i responsabilitats. A aquest fet li hem sumat la nova normalitat, i això ens ha fet replantejar el futur de Fugir: hem decidit posar-li un punt i a part. Per una banda, això implica que tancarem el local de Room Escape que tenim al carrer de la Rutlla. Però per l’altra banda el projecte segueix viu, amb els dos escapes portàtils que tenim.\nNo ha sigut una decisió fàcil, el local és un negoci viable però que requereix dedicació (com tots els negocis), i nosaltres ara mateix no li podem donar. Això ens porta a pensar que, si trobem les persones adequades, el local pot seguir endavant. Si hi esteu interessats, si us plau poseu-vos en contacte amb nosaltres a info@fugir.cat per parlar-ne més detalladament.\nPots posar-te en contacte amb nosaltres mitjançant les següents vies:\n686 60 40 74 (només WhatsApp)\n2016 Fugir Girona SC - NIF: J55247969 - CONDICIONS LEGALS\nFugir.cat utilitza "cookies" per millorar l'experiència de navegació. Si segueixes navegant entendrem que ho acceptes. Acceptar Llegir més


Noticias: Gascón i Marquès, es confirmen a Mèxic com dues de les grans figures de la natació\nGascón i Marquès, es confirmen a Mèxic com dues de les grans figures de la natació\nLes dues grans figures de la natació catalana paralímpica, Sarai Gascón i Núria Marquès, van tornar a ser protagonistes en la jornada final del campionat del món que va acabar a Mèxic. La terrassenca i la nedadora de Castellví de Rosanes es van enfrontar en una final per tercera vegada en el mundial, en aquest cas en la prova dels 50 m lliure de la classe S9. Gascón, de 25 anys, es va penjar el seu tercer or (29.13), mentre que Marquès, de 18, va ser segona (30.26). La nord-americana Natalie Sims va lluitar fins a l’últim instant per la plata, ja que va quedar a només tres centèsimes de Marqués, confirmada com una de les grans figures de la natació mundial en penjar-se sis medalles, tres ors, dues plates i un bronze.\nMés enllà de l’enfrontament cada vegada més mediàtic entre Gascón –sempre més ràpida en els duels directes– i Marquès, que ja s’ha convertit en un clàssic en els darrers anys, l’èxit de la natació catalana va ser absolut. Els nedadors del país van guanyar vuit de les deu medalles d’or de la delegació espanyola i tornarà a casa amb un total de 17 si hi afegim les 5 plates i els 4 bronzes.\nEl botí hauria pogut ser més gran. El vilafranquí Toni Ponce va quedar quart en els 200 m estils (SM8). En qualsevol cas, la progressió del nedador del CN Sitges és evident, ja que se’n va del campionat amb la seva millor actuació en un torneig internacional: un or, una plata i un bronze.\nEn el mundial també ha arribat la confirmació del talent d’una de les altres grans figures de la natació paralímpica del país, el sabadellenc Òscar Salguero, que s’entrena al CAR de Sant Cugat. A Rio, amb només 18 anys, ja havia conquerit la medalla d’or en els 100 m braça (SB8). A Mèxic va repetir el triomf en aquesta prova i va sumar el seu primer or en un campionat del món i, a més, va ser bronze en els 200 m estils, una modalitat i distància en què encara no havia pujat mai al podi en un campionat internacional. (lesportiudecatalunya.cat)\nPublicado por Associació Cultural Mexicano Catalana en 12/29/2017


Llocs d'interès :: Natura:: El Cim d'Estela\nrasos fins cim d'estela\nA partir d’aquí es baixa lleugerament fins a un collet amb una bassa. La voregem per la dreta fins arribar als Rasets. En aquest punt cal deixar les marques del PR i continuar la pista cap a l’esquerra, en direcció cap on hi ha unes antenes. Es tracta del roc de l’Enginyer on, a més de les antenes, hi ha un vèrtex geodèsic. Com tots els llocs on n’hi ha situat un, gaudeix d’unes esplèndides panoràmiques.\nSituats d’esquena al vèrtex geodèsic i mirant al Roc d’Auró, cal prendre el camí que hi ha al davant. Es baixa per la cinglera seguint unes marques de color vermell fins al coll que hi ha entre el roc de l’Enginyer i el roc d’Auró. Des d’aquest punt caldrà prendre un corriol que ens portarà fins al cim i que haurem de desfer fins aquest punt per reprendre novament el corriol cap avall. Cal seguir-lo (està marcat amb unes marques de senyera) fins al coll d’Estela i des d’aquí, pujar al cim del mateix nom.\nLa tornada la farem pel mateix camí d’anada.\nPla de la Creu, Rasos de Peguera.


Economia-Estadística (doble titulació interuniversitària UB-UPC) - UPC Universitat Politècnica de Catalunya\nEconomia-Estadística (doble titulació interuniversitària UB-UPC)\nEconomia-Estadística (doble titulació interuniversitària UB-UPC) https://barcelonatech-upc.eu/ca/graus/economia-estadistica-doble-titulacio-interuniversitaria-ub-upc-barcelona-fme /++theme++homeupc/assets/images/logomark.png\nGrau en Economia-Estadística (doble titulació interuniversitària UB-UPC)\nAmb aquests estudis, coordinats per la Universitat de Barcelona (UB) i amb la participació de la UPC, cursaràs una doble formació en estadística i economia que et permetrà obtenir, en finalitzar els estudis, tots dos títols de grau. Així, a la formació científica proporcionada pel grau en Economia —que et permetrà comprendre els aspectes fonamentals de l'economia (tant teòrics com aplicats) i aplicar les tècniques d'anàlisi d’aquesta disciplina—, s’hi afegiran les capacitats pròpies per a la recollida i anàlisi de la informació dels professionals de l’estadística. La formació adquirida en aquest doble grau et permetrà adaptar-te ràpidament als canvis que es produeixen en el món econòmic i social, identificar els problemes i oferir solucions basades en mètodes avançats d’anàlisi de la informació per a la presa òptima de decisions. Aquests estudis s’imparteixen conjuntament amb la Universitat de Barcelona (UB), i això enriqueix la formació, gràcies a la unió de l’expertesa del professorat de totes dues universitats en els àmbits de l’enginyeria i la tecnologia, l’economia, les ciències socials i les ciències de la salut.\nPreu aproximat per curs, 2.280€. Consulta el percentatge de minoració en funció de la renda (beques i modalitats de pagament).\n11,072. Notes de tall\nEmpreses del sector privat i administracions públiques.\nDepartaments analítics: anàlisi de costos, anàlisi de mercats exteriors, investigació de mercats, anàlisi financera i de riscos.\nÀrees d’institucions que requereixen formació en estadística i coneixements econòmics: instituts oficials d’estadística, demografia i seguretat social, mercat de treball, departaments de salut pública i serveis sanitaris, entre d’altres.\nEls estudis tenen una durada de cinc anys i mig, organitzats en onze quadrimestres. Totes les assignatures del pla d'estudis són de 6 ECTS, llevat del treball de fi de grau que en té 18.\nMés informació al web de la FME


El pirata bo i l'Illa dels Imperfectes - Socpetit.cat\nPer què desapareixen els avis? Hi tenen res a veure el governador Malapeça i el capità Barbaverda? Una nova aventura de l’Eric, el pirata bo, que juntament amb la seva amiga Martina, els seus pares, el capità Bocanegra i Lola Matallops, en Nastrencat i el seu lloro i tota la tripulació de l’Estrella de Mar farà cap a la increïble Illa dels Imperfectes. Una bona dosi d’imaginació i de valentia, una disfressa i l’ajuda d’una tortuga de mar l’ajudaran a resoldre el problema.\n‘Quin llibre regalaràs aquest Sant Jordi?’ Prop de tres mil persones van respondre la pregunta a través del web d’Òmnium Cultural. La iniciativa de l’entitat, coneguda com La Llança, pretenia copsar l’interès dels lectors per les principals novetats editorials en català de la temporada.\nEl llibre ‘El pirata bo i l’Illa dels Imperfectes’ va ser uns dels guanyadors, juntament amb ‘La lluna de gel’, i ‘Qui diu la veritat? La versió de la princesa’, de la secció infantil i juvenil de La Llança de Sant Jordi, d’Òmnium Cultural. És la continuació de ‘El pirata bo’, també de Joan Llongueras.\nEl trobareu a la web d’Edicions del Pirata www.edicionsdelpirata.cat


Per fi tenim instagram :) segueix-nos-lo-li! - ESTUDI ITZÀ\n25/08/2018 per Coral\nQuan caducarà la broma dels pronoms febles?\nEspero que mai perquè fa molt de riure.\nEt volia explicar que després de fer-me l’estreta durant anys, finalment li he fet un instagram a l’estudi. És que es veu que fa de jove i tal 😛\nSi ens vols seguir allà serà mooolt guai. Ara que som novatilles cada nova seguidora ens fa saltar llàgrimes d’emoció i agraïment. I si vols ajudar-nos a fer viva la història de l’espai està hiperconvidada a fer-ho.\nQue surts envalentonada i feliç de la teva classe i vols comunicar-ho al món? Etiqueta’ns a @estudiitza i afegeix el hashtag #estudiitza al teu post.\nSempre és un gust tenir feedback de la nostra feina. Compartim amor ♥\nAquí ens trobaràs a IG. I ja que hi som aprofito: si encara no ens segueixes a la resta de xarxes, et deixo els enllaços com a recordatori:\nyoutube Itzà (està tan oblidat que em fa vergonya, però haberlo haylo)


Amaris Hotel Ambon Ambon Indonèsia - Ofertes d'hotels amb els MILLORS DESCOMPTES EN LÍNIA\nVeure tots els 24 allotjaments a Ambon.\nDiponegoro street 82-84, Port, Ambon, Indonèsia, 97127 - Veure al mapa\nBarri Port Centre d'Ambon Port Port Centre d'Ambon Centre d'Ambon Centre d'Ambon Centre d'Ambon Centre d'Ambon Centre d'Ambon\nSituat a Port, Amaris Hotel Ambon és el lloc perfecte per gaudir de Ambon i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Siwalima Museum, Al-Fatah Great Mosque, Masjid Raya Al-Fatah.\nA Amaris Hotel Ambon, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com servei d'habitacions 24 hores, Wi-Fi gratuït en totes les habitacions, recepció 24 hores, Zones públiques amb Wi-Fi, aparcament de cotxes.\n78 habitacions que es distribueixen sobre 7 plantes ofereixen una càlida i plaentera escapada i comoditats modernes com ara televisió de pantalla plana, sabatilles, sala d'estar separada, connexió sense fils a internet (cortesia), habitacions per a no fumadors. A més, l'oci que l'hotel ofereix assegurarà que tengui molt a fer durant el dia. Amaris Hotel Ambon és la vostra destinació si buscau allotjament de qualitat a Ambon.\nTots els tipus de viatgers (73) Viatger de Negocis (37) Parelles (12) Viatgers en solitari (15) Famílies amb infants petits (2) Famílies amb infants grans (2) Grups (5)\nTots els tipus de viatgers (61) Parelles (14) Viatgers en solitari (18) Famílies amb infants petits (9) Famílies amb infants grans (1) Grups (19)


PER ARA - Els dies i les dones\nPublicat el 11 de març de 2008\nPer ara, la lletra d’aquesta cançó encara parla de coses properes. I és estrany, perquè no em dono del tot a no acceptar, que tot canvia massa sovint per coses molt menys precises. El camí és el camí. I la joventut ha vingut sense ombres, amb tot l’esplendor. S’ha anat confirmant, el personatge. De la persona, en diré només el nom -una mentida com una altra- la resta es pot trobar degudament ocult en alguns poemes. En passatges sencers d’algun conte. Aixecant les faldilles de molts d’aquests apunts.\nPer ara el gruix de la memòria no destorba el futur. Els fonaments són prims, però existeixen. Hi ha presències que han passat a ser llocs. Hi ha llocs que han esdevingut records, papers volàtils. Secrets. Puc donar, ja, ordres als núvols. Delimitar-ne els contorns tenint en compte les tempestes que amagaren. I els ruixats han negat veus però també enretiraren els clivells de moltes terres eixorques. Trenta-quatre anys, avui. Trenta-quatre anys, per ara.\n11 de març de 2008 a les 9:15 am\nEt dedicaré una lectura d’un conte de per aquí al que fa temps vaig aixecar-li faldilles.\nQue ho celebris, a gust, jove.\nggort ha dit:\n11 de març de 2008 a les 12:07 pm\nFelicitats pels trenta-quatre, ja has superat l’edat de Jesucrist. A un que no porta bé això de fer anys el reconforta que hi hagi gent encara jove que en compleixen uns quants més.\n11 de març de 2008 a les 12:59 pm\nfelicitats poeta tambe a puigdencama\n11 de març de 2008 a les 1:30 pm\nAquesta mar de núvols que et significa, aigua a la fi a dalt del cel o a la vida profunda de la mar, aquesta arrel prima però ferma que cerca sempre, per lluny que estigui, l’aigua de la vida, aquests ulls que tot ho volen entendre, les tempestes i les calmes. Trenta-quatre anys, o mil, o un nin d’ué, a la recerca. On jo acabo tu comences i això em dona goig.\nRespon a ggort Cancel·la les respostes


project_leader Benoît Illy, cofundador i CEO\nproject_headline Fils del no-res\nLa roba es converteix en màgia quan les fibres de les que està feta no es creen a partir d’animals, plantes o plàstics, sinó de l’aire que respirem. Fairbrics ha trobat una manera de capturar el CO2 de l’atmosfera i convertir-lo en fibres sintètiques amb les quals es pot confeccionar roba duradora.\nL’equip de científics de Fairbrics atrapa el CO2 i el converteix en grànuls. Aquests es converteixen després en fil i es teixeixen en una tela, encertadament anomenada ‘Airwear’. És idèntic al polièster a base d’oli actual, un dels principals contribuents a les enormes emissions de gasos d’efecte hivernacle de la indústria de la moda. En capturar més CO2 del que utilitza per a la producció, Fairbrics ha creat la primera fibra sintètica de carboni negatiu del món.\nBenoît Illy, fundador de Fairbrics, explica com Airwear es va inspirar en la natura. “Reproduïm al laboratori el que la natura fa tan bé. Els arbres utilitzen la llum per convertir el CO2 en fibres naturals. Fem servir electricitat per convertir CO2 en fibres sintètiques.”\n“Si volem aturar les emissions globals”, afegeix, “dependrà de l’elecció de consumidor. La gent està cada vegada més interessada en un producte amb una menor petjada de carboni, i creiem que a l’oferir un producte més sostenible, podem disminuir la petjada de la indústria.”\nAccióAtlas: Posa’t en contacte amb l’equip per obtenir-ne més informació.\nFairbrics és finalista de l’European Social Innovation Competition del 2020, organitzat per la Comissió Europea, amb el suport d’un consorci d’organitzacions. El consorci està liderat per Nesta Challenges i inclou Kennisland, Ashoka Espanya, la Xarxa Europea de Living Labs i Scholz & Friends. “Reimaginar la moda: canviar comportaments per aconseguir una moda sostenible” demana als participants que trobin formes noves i creatives de reduir la petjada ambiental i millorar l’impacte social del mercat de la moda, per poder retornar l’alegria a la moda evitant el dany que provoca.\nBenoît Illy, cofundador i CEO\nTags: Closed loop, Competició, Conscienciació, Contaminació, Disseny, Emprenedor, FashionFutures, Materials, Medi ambient, Moda, Premis, Residus, Residus tèxtils, Salut, Sostenibilitat, Tecnologia, Treballadores tèxtils, Zero residus.


Voluntaris posen en marxa tallers d'acompanyament escolar per a joves a la Bisbal - Diari de Girona\nEl projecte de l'Ajuntament i l'Associació de Veïns del Barri del Convent ajuda els estudiants de primària i secundària que tenen més dificultats\nVoluntaris posen en marxa tallers d'acompanyament escolar per a joves a la Bisbal la bisbal d'empordà\nAmb la col·laboració de l'Ajuntament, l'Associació de Veïns del Barri del Convent ha posat en marxa els tallers d'acompanyament escolar per a joves amb dificultats a la Bisbal. El projecte el posen en marxa de manera voluntària i està enfocat per a alumnes de primer d'ESO i de cinquè i de sisè de primària de tots els centres educatius residents al barri del Convent.\nSegons el president de l'associació veïnal, Marcos Pacheco, els tallers consisteixen en classes setmanals de dues hores per ajudar els estudiants a qui més els costa. L'acompanyament escolar es fa cada dimarts després de les hores lectives al Local Social de La Talaia, al carrer Germans Ferrer.\n«La primera hora ajuden a fer els deures i la següent és per fer altres activitats», explica Pacheco. La idea va néixer el curs passat en reunions que va celebrar l'associació amb l'Ajuntament. En aquelles trobades, es van posar de manifest les necessitats d'alguns estudiants i concretament els que feien el canvi de l'educació primària a l'educació secundària.\nL'associació es va posar en marxa per oferir voluntaris per realitzar les tasques d'acompanyament i l'Àrea d'Acció Social i Ciutadania del municipi va oferir el suport tècnic per tirar-les endavant. A causa de l'èxit de l'edició anterior, aquesta setmana s'ha donat a conèixer que el servei torna a funcionar des del passat octubre, quan es va posar en marxa de manera esglaonada. «L'any passat va funcionar molt bé amb molts voluntaris i esperem que continuï perquè és una altra manera de fer barri», va assegurar Pacheco.\nLa tècnica de l'Àrea d'Acció Social i Ciutadania, Laura Estanyol, va apuntar ahir que la iniciativa va encaixar molt bé amb l'associació i que la proposta dels estudiants que hi participen la fan els centres educatius de la ciutat.\nEntre les accions a destacar, Estanyol ressalta els tallers que es fan a última hora, en els quals participen entitats i personalitats locals per mostrar els seus coneixements o activitats als joves per fomentar el teixit associatiu. En l'activitat d'acompanyament d'ahir hi va participar l'associació veïnal del Convent per explicar la campanya de neteja que farà aquest diumenge.\n«Tres cops l'any també fem un taller conjunt amb les famílies», assegura Estanyol. La iniciativa pretén, a més, afavorir des d'una perspectiva comunitària la inclusió social, la igualtat d'oportunitats, la cohesió i la convivència ciutadana. En aquest sentit, el consistori destaca que la implicació i la participació de veïns residents al barri del Convent i de la resta del municipi és imprescindible. Per tal de fer-ho possible, l'àrea d'acció ciutadana ha fet una crida a participar-hi a totes les persones interessades, que poden escriure al correu: acciosocialiciutadania@labisbal.cat.


Los Lunes Concierto torna a l'agenda cultural de Castelló amb sis actuacions | Castelló Extra\nLos Lunes Concierto torna a l'agenda cultural de Castelló amb sis actuacions\nEl cicle acara una nova edició al Casino Antic, entre el 15 de març i el 26 d’abril, amb la vinculació d’artistes de Castelló\nEl pròxim 15 de març comença la 25ª edició del cicle Los Lunes Concierto, organitzada en col·laboració per la Regidoria de Cultura de l’Ajuntament de Castelló i el Reial Casino Antic. El públic podrà gaudir de sis concerts en directe, els quals tindran lloc al saló principal fins al dia 26 d’abril. Es tracta de la primera part d’un cicle eclèctic i amb molta vinculació a Castelló, el qual es completa amb més concerts a la tardor. Les actuacions estan programades a les 19.00 hores i compten amb tots els protocols sanitaris pertinents.\n“Tornem amb tota la energia d’un nou començament amb tota la programació cultural reprogramada per aquest semestres i Los Lunes Concierto és un clar exemple de música en directe i de qualitat que tantes ganes tenim d’escoltar novament”, ha assegurat la regidora de Cultura. Verònica Ruiz.\nAixí, el ritme tornarà al casino dilluns, 15 de març, amb Músicas sin sombrero, amb un concert que barreja la música i la poesia de la mà d’Elena Lapuerta i Carme Canós. Ell seguirà l’actuació d’Elle Sax (22 de març), un quartet de jazz format per Imma Martínez, Virtudes Miquel, Aroa López i Paula Cebrián. Aquestes dues actuacions formen part dels actes del mes de la dona a la ciutat.\nEl 29 de març, serà el torn de Ricardo Belda, qui actuarà amb el seu piano amb la companyia de Lluís Llario al contrabaix i Diego Clanchet a la bateria. El trio interpretarà un programa d’estàndards de jazz, el qual inclou composicions pròpies. El 12 d’abril, Citra aproparà el cant d’estil valencià a la 25ª edició de Los Lunes Concierto. Josep Aparicio ‘Apa’, considerat per molts una de les principals veus d’estil en tot el País Valencià, estarà acompanyat d’Eduard Navarro, present en la majoria de projectes folk valencià de les darreres dècades, i el castellonenc Toni Porcar, músic especialista en guitarra flamenca i estils tradicionals.\nEl 19 d’abril, actuarà ‘Viaggio musicale’, el qual fa un recorregut per una de les èpoques més increïbles i menys interpretades en directe per la seua dificultat de la història de la música: el segle XVII. Sven Valcárcel i Sabrina Martín interpretaran les obres d’Uccellini, Fontana, Castelló, Cabezón o la compositora espanyola Gracia Baptista, entre d’altres. El 26 d’abril tancarà el cicle el concert a piano de José Luis Miralles, el qual farà un monogràfic sobre la figura de Carles Santos.\nL’entrada és gratuïta, amb reserva prèvia al portal www.eventbrite.es de l’Ajuntament de Castelló (ja disponible) o en el propi Casino Antic abans del concert. Per mantenir les mesures sanitàries l’aforament està limitat, amb tots els protocols covid activats. En eixe sentit, cal fer ús de la mascareta i és obligatori mantenir la distància interpersonal entre el públic assistent.


Es donen a conèixer les més de 600 propostes de la festa major de Barcelona que ompliran els carrers de la ciutat entre els dies 19 i 24 de setembre\nUn any més, Barcelona posa en marxa la seva festa gran. La Mercè 2014 començarà el divendres 19 de setembre i finalitzarà el dimecres 24, dia de la Mercè, copatrona de la ciutat. La celebració compta en aquesta ocasió amb més de 600 activitats de música, arts de carrer, cultura popular, circ o dansa, entre altres disciplines, que es reparteixen entre els espais més emblemàtics de Barcelona. L’activista en el voluntariat social Núria Gispert oferirà el pregó de les festes, donant així el tret de sortida a la Mercè 2014, el cartell de la qual és l'artista Ignasi Aballí.\nDurant els sis dies que dura la Festa Major, Barcelona s’omplirà dels seus elements tradicionals: el Seguici Festiu, el Bestiari Històric, l’Àliga de la Ciutat, els Cavallets Cotoners, els diables, els castellers i els falcons, els esbarts i les colles sardanistes, el correfoc... Destaca, enguany, el 30è aniversari de la Coordinadora de Geganters de Barcelona, amb una exposició de gegants a les Drassanes; una Cavalcada de la Mercè especial que recrearà les festes més significatives de la ciutat des de Santa Eulàlia a Sant Joan; o els balls i danses que oferiran les colles sardanistes i els esbarts al Palauet Albéniz coincidint amb la Capitalitat de la Sardana a Barcelona.\nAl Parc de la Ciutadella s’hi situarà enguany, tant de dia com de nit, el Festival MAC (Mercè Arts de Carrer), un gran escenari múltiple amb propostes de tota mena que ocuparan tots els racons del parc, des del passeig del Til·lers al Parlament, la Cascada o l’Umbracle. Hi haurà, entre altres, una recreació artística de l’antic parc d’atraccions que hi va haver a la Ciutadella a principis del segle XX, instal·lacions de llum i so o una variada oferta gastronòmica. El Castell de Montjuïc, a més, acollirà com és habitual les propostes de circ contemporani del MAC, amb una trentena de companyies d’arreu del món. Tanmateix, l’Ateneu Popular 9Barris portarà al fossat de Santa Eulàlia un combinat de sis companyies internacionals i locals de trapezi, malabars, corda i perxa.\nEstocolm és, enguany, la ciutat convidada de la Mercè. Així, la capital sueca portarà aquí interessants propostes en arts de carrer, circ, dansa i música que es repartiran entre els diversos espais i activitats de les festes. Destaquen les projeccions a la façana de l’Ajuntament amb un mapping titulat Barcekholm 3D, un Combinat de Circ al Castell, espectacles de dansa o màgia a la Ciutadella o la nit de música sueca que es programa al BAM.\nLa programació musical de la Mercè, que es pot consultar en aquest enllaç, compta aquest any amb un total de 91 concerts de bandes de 15 països diferents. A la plaça de Catalunya, la plaça de Sant Jaume i l’avinguda de la Catedral es duran a terme els concerts del Mercè Música, que afegeix enguany un nou escenari per la nit del 23 de setembre, un espai privilegiat a tocar del mar a la platja del Bogatell on hi actuaran els grups Manel, Txarango i La Troba Kung-Fú. La 22a edició del BAM, per la seva banda, tindrà lloc als escenaris de la plaça dels Àngels, plaça de Joan Coromines, el Moll de la Fusta i a l’Antiga Fàbrica Damm amb artistes i bandes com Javiera Mena, Blouse, Young Fathers, Lust for Youth, Seward, Mishima o Klaxons. El Fòrum acollirà també nits de concerts amb una programació conjunta entre el BAM i el Mercè Música. Les emissores de ràdio, a més, oferiran els seus habituals concerts a l’avinguda de Maria Cristina. I orquestres com l’OBC, la Banda Municipal de Barcelona o l’Orquestra i Cor del Gran Teatre del Liceu actuaran a l’avinguda de la Catedral.\nEl piromusical de la Mercè clourà, com és habitual, les festes, posant punt i final també als actes de celebració del Tricentenari BCN. Així, l’espectacle pirotècnic recorrerà aquest cop els últims 300 anys d’història de Catalunya a través de l’obra de grans creadors com Gaudí, Dalí, Pau Casals o Joan Miró, amb homenatge inclòs a la llengua catalana, d’Ausiàs March a Miquel Martí i Pol.\nEntrant al web de la Mercè es pot descarregar una aplicació per tenir tota la informació sobre la festa al vostre telèfon intel·ligent. A més, es podrà compartir imatges de la Mercè 2014 a través de Twitter i Instagram etiquetant les fotografies amb el hashtag #MomentsMercè, registrant-se prèviament aquí.


EDITORIAL Foto: Mingo\nEsglésia per al treball digne\nQuan en alguns sectors de l’Església parlem de món obrer sorgeix la veu que diu que aquesta és una categoria depassada. No és així: el món obrer continua existint; encara que adopti altres rostres, les dificultats que travessa persisteixen. El sacerdot belga Joseph Cardijn (1882-1967), que va treballar tant pel compromís social de l'Església en el món obrer a començaments del segle XX, sostenia que un treballador val més que tot l’or del món, un valor que Déu mateix li ha concedit. El bisbe Joan Carrera, que l’admirava, deia que Cardijn en el seu temps escandalitzava el seu entorn eclesial, perquè «anava a trobar els joves del carrer i els proposava directament de transformar la seva vida segons l’Evangeli. Així va suscitar apòstols» (Ara mateix, 2002). Avui el cardenal Joseph Cardijn està en procés de beatificació.\nEl papa Francesc afirma que «la persona floreix en el treball, realitza la seva vida, és la forma comuna de cooperar amb Déu en la perfecció de la creació». No obstant això, actualment hi ha al nostre país indicatius que mostren la preocupant precarietat de les condicions laborals: la taxa d’atur continua sent molt elevada per a un país industrialitzat i desenvolupat, l’elevada temporalitat i alhora, l’escassa durada en els contractes, fan que Espanya es trobi entre els deu països amb els pitjors indicadors de qualitat d’una ocupació que proporcioni suficients hores de treball remunerat i uns ingressos adients. La precarietat laboral provoca que apareguin altres tipus d’exclusions socials (sanitària, educativa, política, cultural, identitària...) i, en conseqüència, un augment de la pobresa. En aquest sentit, fem nostres les conclusions de l'Informe de la Taula del Tercer Sector: Ocupació de qualitat: resposta al fenomen dels treballadors pobres.\nEl director del departament de Pastoral Obrera de la CEE, Juan Fernández de la Cueva, en una entrevista en aquest número que teniu a les mans, opina que «si la dimensió social de la fe ocupés la importància que mereix en la dimensió litúrgica o catequètica i s’entrecreuessin entre si, el treball no es valoraria com un apèndix en la moral de l’Església».\nCelebrem iniciatives com la d'Església pel Treball Decent i fem vots perquè la pastoral obrera, la sensibilitat per les condicions del treball i la denúncia i la proposta, com recentment ha fet Càritas diocesana de Barcelona, siguin més presents en les nostres comunitats.


Saber més respecte al cognom Abderrafia és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Abderrafia sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Abderrafia.\nEl cognom Abderrafia en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Abderrafia, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Abderrafia és major a la de la resta de països.\nEl mapa del cognom Abderrafia\nL'oportunitat d'informar-se en un mapamundi sobre quins països posseeixen una major quantitat de Abderrafia en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Abderrafia, per a aconseguir així la informació precisa de tots els Abderrafia que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Abderrafia, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Abderrafia. De la mateixa manera, podem veure en quins països s'han arrelat i desenvolupat, motiu pel qual si Abderrafia és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Abderrafia del món\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Abderrafia en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Abderrafia poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Abderrafia és un cognom més freqüent, i en quins països Abderrafia és un cognom insòlit o inexistent.


Saluda President | Federació\nInici / Associació / Saluda President\nEstimats festers i alteans.\nDes d’aquest Llibre de Festes en dirigeix a tots vosaltres per primera vegada com a President de l’Associació de Moros i Cristians Sant Blai amb el desig de que gaudiu de les nostres Festes Patronals, i amb l’esperança de que tot el poble i els visitants que ens acompanyen aquests dies visquem amb plenitud i amb felicitat tots els actes que hem preparat amb il·lusió i molta feina.\nTinc la satisfacció de comunicar-vos que les festes de Moros i Cristians han estat declarades per la Generalitat Valenciana aquest any com a “Bé de Rellevància Local de la Comunitat Valenciana”.\nLa família festera de tots els pobles valencians es sent orgullosa de d’aquesta declaració que reforça més encara les nostres festes de Moros i Cristians i se li dóna la importància que mereix com a festes populars, que també són part de la nostra història com a poble.\nDesprés d’un estiu ple de festes per tot el terme municipal, arriba setembre i amb ell les nostres festes majors de Moros i Cristians en honor a Sant Blai, omplint els nostres carrers de color, música i pólvora.\nLa Junta Directiva, que presidisc, vol dirigir-se als joves, com a futur de la festa que són, per a que s’impliquen i col. laboren al màxim, amb la finalitat de fer la nostra festa més gran.\nPer altra banda, volem felicitar a les filaes Cora d’Algar, Cebers, Sarraïns, Creuats, Mitja Lluna i Cristians de la Muralla pels seus càrrecs festers als que desitgem que tinguen unes festes inoblidables i que gaudeix-quen de cada minut de les nostres festes.\nPer últim, recordant el nostre crit fester, vos dic: Avant la Festa, Visca la Festa!’


Cal Misac | Mapes de Patrimoni Cultural\nCal Misac Oristà\nA 600 metres per pista forestal de la carretera B-433, punt quilomètric 7'300\nL'edifici es troba en runes. Conserva els murs de càrrega fins a una alçada pròxima als dos i tres metres amb importants esquerdes. A l'interior hi ha crescut vegetació..\nRef. cad.: 007A00007\nCal Misac és una antiga masia, actualment en runes, situada a l'est del nucli d'Oristà i al sud-oest del Verdaguer, prop del coll de Garses, per on passa el camí que comunica el Verdaguer, el carrer de la Ruixeda i Sant Nazari de la Garriga.\nEs tracta d'una masia de petites dimensions enrunada, formada originalment per un volum principal de planta baixa i primer pis i diverses estructures agropecuàries adossades. Els murs de càrrega són de maçoneria de pedra lligada amb morter i presenta carreus treballats delimitant les cantonades i emmarcant les obertures, la majoria de les quals no s'han conservat.\nDe l'edifici se'n conserven trams dels murs de càrrega, amb alçades d'entre dos i tres metres i de la distribució interior, amb els murs mitgers conservats fins una alçada de metre i mig. Les úniques obertures conservades són dues finestres a la façana nord, emmarcades amb monòlits de pedra treballada.\nA uns metres de l'edifici hi ha una barraca d'uns 3 metres de llarg per dos d'ample, bastida aprofitant un marge i formada per grans carreus treballats. Per la grandària i el treball d'aquests carreus sembla molt probable que es construís aprofitant alguns dels carreus que emmarcaven les obertures i delimitaven les cantonades de cal Misac.\nCal Misac apareix documentada com a Maisach a mitjans del segle XIX, en un llistat de cases de la parròquia de Sant Andreu d'Oristà. Tot i així, per tipologia constructiva, es pot datar la construcció al segle XVIII.


Pousada Sitio Phoenix Jericoacoara Brasil - Ofertes d'hotels amb els MILLORS DESCOMPTES EN LÍNIA\nPraia Do Prea, Prea, Jericoacoara, Brasil - Veure al mapa\nNew Year Special Double Bungalow\nNew Year Special Suite (With Air Conditioning)\nMés informació sobre Pousada Sitio Phoenix\nTant si es tracta d'un viatge de plaer com si és de negocis, Pousada Sitio Phoenix és una elecció d'allotjament magnífica quan visiten Jericoacoara. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Pousada Sitio Phoenix és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, magatzem d'equipatge, aparcament de cotxes, transport hotel/aeroport, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com piscina exterior, equitació, jardí, esports d'aigua (no motoritzats). Si buscau un allotjament còmode i adequat a Jericoacoara, faci de Pousada Sitio Phoenix la vostra llar.


M’he enamorat d’una mora de Vic - Diari de Barcelona | Diari de Barcelona\nM’he enamorat d’una mora de Vic - Diari de Barcelona\n'M’he enamorat d’una mora de Vic' de Biel Barnils\nDe Biel Barnils\nM’he enamorat d’una mora de Vic,\ndel barri del Remei.\nNo és ben bé mora, és amazic.\nM’agraden els seus ulls negríssims\nquan la lluna fa el seu ple.\nCada dimecres a la tarda ens asseiem\na la terrassa d’un bar, que encara no té nom,\na menjar xauarmes i fàlafels i cuscús i\nviandes variades i tes verds.\nEns ho partim tot, meitat i meitat,\ncom si féssim un tall simètric al meló\ni ens repartíssim totes les llavors,\ncom a bons amants.\nDesprés? Després fem l’amor al seu pis,\ndestartalat i desmanegat, ple de catifes orientals,\namb olor d’encens pertot,\ni cal·ligrafies estranyes per mi.\nHi fem l’amor fins a altes hores de la matinada,\nfins que el seu alè i el meu es fonen.\nSi ella plora d’emoció\nli eixugo les llàgrimes amb la llengua.\nSi jo ric de desig em mostra els seus pits dolcíssims,\npetitíssims, tendríssims, rodoníssims,\ni em tapa la boca fins que gairebé m’ofega.\nLlavors, oh llavors, comencem un vaivé de cossos\nal compàs d’un free jazz que ens balanceja\nfins a fer-nos caure del llit.\nReposats em mostra el seu alfabet mil·lenari,\npronuncia aquests sons que em transporten\na terres llunyanes, corulles de sorres,\nsavis i sons antics.\nAi, m’he enamorat d’una mora de Vic,\nBiel Barnils ens recita M'he enamorat d'una mora de Vic, un poema que forma part del seu primer poemari Capcorestómac, publicat el 2019.\nPel poeta, no hi ha cosa més revolucionària que l'amor! “Enamorar-se genera moviments sísmics, guerres, visions paranormals, taquicàrdies, grans encerts i grans fracassos, fa moure el món i l'atura de cop”, assegura Barnils. Aquest poema el va escriure a raig i després el va retocar poc, un fet que no sempre li passa. M’he enamorat d’una mora de Vic funciona molt bé dit en veu alta, “i ja que l’amazic diuen que és la tercera llengua més parlada als Països Catalans, ja que no em semblava una exageració de poeta escriure’l des del cap, el cor i l’estómac”.\nAmb aquest poema, Barnils fa una crida: “Barregem-nos, barregem-nos, que el món s'acaba (i sobretot perquè al Poder no li interessa!) A qui ho entengui, salut”.\nL’activista de la paraula, Biel Barnils i Carrera (Barcelona, 1976), ha cursat estudis en humanitats, realització audiovisual, gestió cultural i arts aplicades a l’escultura, i sempre ha tingut un gran interès en la paraula. Fill petit del periodista i traductor, Ramon Barnils, Biel s’ha dedicat durant molts anys a recitar poesia, a fer-ne tertúlies i a presentar llibres. També ha col·laborat en diversos mitjans i és autor del llibre, L’orgia verbal. Converses amb Màrius Serra (Edicions Dau) i de Caminades foixianes: 3 dietaris de viatge carregats d'LSD, amb il·lustracions d'Olga Capdevila (Adicciones porquesí, 2019).\nCapcorestómac (Témenos Edicions, 2019) és el primer poemari que ha que publicat Biel Barnils, una antologia dels 60 poemes que l’autor salva de la foguera, tal com presenta el seu llibre. Uns poemes “ordenats per pensament, sentiment i estómac, és una manera com una altra d'ordenar-los, encara que estigui lluny de la veritat i l'exhaustivitat perquè hom no sap mai on comença una cosa i on acaba l'altra".


cartell - Rita Udina. Conservació i restauració d'obra gràfica\nHome / OBJECTE / cartell\nEls ciclistes de Sants van arribar al taller garranyigant, més que no pas pedalant! Estrips, fòxing, enfosquiment, fragilitat, acidesa... Tots aquests danys han estat curosament tractats perque puguin fer meta esplendorosos a l'arxiu de Sants-Montjuïc, on estan exposats. Perquè, qui diu que en apropar-se a la vuitantena no es pot fer goig o anar en bicicleta? Fixeu-vos sinó amb en Ricardo, el ciclista... qui l'ha vist, i qui el veu: dóna una catalana volta, i les que faci falta, a cartells molt més joves!\nQuins són els perjudicis del celo? Es pot alliberar el patrimoni documental d'aquestes tires greixoses? Explicació dels mecanismes de degradació d'aquesta històrica cinta "reparadora" que trobem en documents de tota mena, i de les possibilitats de restauració en cada cas.\nRestauració d’un cartell escolar del període de la guerra civil\nAquest mapa de Catalunya representa els típics cartells escolars: amb els seus llistons per penjar i enrotllar, i entelat pel revers. Els vernissaven amb goma laca per protegir-los de l'abrasió i fer-los més impermeables. Estava fet sobre dos papers impresos, encolats per una franja horitzontal central. És de 1936, tot just esclatava la guerra civil espanyola. Infinitat de microfissures erosionaven la superfície originalment llisa del paper imprès. La imatge de dalt, a llum rasant, mostra com l'eliminació del vernís original ha permès hidratar de nou el paper, retornant-li l'elasticitat.


SANTUARI DE LA MARE DE DÉU DE MISERICÒRDIA. REUS: Lectures i homilia del diumenge 2n d’Advent.\nLectures i homilia del diumenge 2n d’Advent.\nSant Pau ens mostra les tres qualitats que ha de tenir tot creient: Omplir-se de l’amor de Déu, saber apreciar els valors autèntics, de qualitat, viure la fe amb alegria.\nLa manca d’autèntics profetes avui és un clam en el nostre món. A la societat, a la política i a la mateixa Església es necessiten homes i dones que obrin camins nous, que assenyalin camins en un món tan desviat. Aquest és el tema del 2n diumenge d’Advent.\nSant Pau ens mostra les qualitats que ha de tenir un bon profeta: enriquir-se de l’amor de Déu, saber apreciar els valors autèntics. El profeta Baruc anima al poble (“Camina ple d’alegria”). I a l’evangeli es parla de la vocació profètica de Joan Baptista (“Obriu-li una ruta al Senyor; feu-li el camí ben planer”). Els veritables profetes han estat sempre els que ens han mostrat el camí que porta a Déu.\nMirem avui la figura del Baptista. La història, normalment, l’escriuen els vencedors, els poderosos: Tiberi, Pilat, Herodes, Anàs i Caifàs... i molts d’altres. I és al final on sant Lluc situa el profeta Baptista. “Una veu crida en el desert”. Doncs si és al desert ja pot anar cridant, no el sentirà ningú. I, potser, no hi pensem que som nosaltres els que hem d’escoltar. Per cridar quelcom s’ha de tenir alguna cosa per cridar.\nFixem-nos en la figura de Joan Baptista. El text de l’evangeli té dues parts ben diferents. La primera: l’Evangelista situa les dades en un moment històric concret; i, com sempre, comprovem que la història l’escriuen els guanyadors, Tiberi, Pilat, Herodes, Anàs i Caifàs... Noms ben coneguts en el moment de Jesús i del Baptista. Unes veus, diu, que clamen al desert; cridar al desert és un crit que no escolta ningú perquè no hi ha ningú. I quan parlem amb algú que no escolta, sempre pensem en els altres; i per què no podem pensar també una mica amb nosaltres?\nAvui, amb la tendència poc esperançada i pessimista, són molts el que avui en escoltar les paraules de l’Evangeli creuen que ja no val la pena, que no hi ha res a fer, que ningú escolta, que cridem en un desert... El profeta ens ha dit “Treu-te el vestit de dol, vesteix-te amb el mantell de la bondat del teu Déu”. No oblidem que el Senyor té paraula i compleix allò que ha dit. “Tothom veurà la salvació de Déu”. Tothom que tingui ulls per mirar i orelles per escoltar.\nNi la primera vegada a Betlem tothom va veure l’infant de l’establia com a Fill de Déu. Déu és capaç de néixer en un estable. Només Déu és capaç de néixer en un estable. Però nosaltres no volem un Déu pobre. Amb tot, Déu ha de ser acollit tal com és, no tal com jo voldria que fos. Un Déu pobre desafia el nostre afany de posseir, el nostre afany de figurar. No entenem un Déu que ens guanyi en generositat. Volem un Déu que superi el nostre afany de suficiència, el nostre afany de posseir.\n“Tothom veurà la salvació de Déu”... però no tothom entendrà aquesta salvació.


Ajuntament de Premià de Mar - Premià de Mar continua treballant per eradicar la mutilació genital femenina\nPremià de Mar continua treballant per eradicar la mutilació genital femenina\nAvui, 6 de febrer, es commemora el Dia internacional de la Tolerància zero amb la Mutilació Genital Femenina\nDes de mitjans del 2017 l’Ajuntament compta amb l’anomenada Taula Local de Coordinació per a la Prevenció de la mutilació Genital Femenina, un espai de treball format per professionals que intervenen en l’abordatge d’aquesta problemática des de diferents àmbits: salut, social, educatiu, dones, Policia Local i Mossos d’Esquadra.\nLa Taula, impulsada des de les regidories de Serveis Socials i Igualtat, té per objectiu millorar la coordinació i la col·laboració de tots els sectors implicats, adaptant el Protocol de Prevenció de la MGF establert per la Generalitat a la realitat del municipi. Els/les professionals que hi intervenen analitzen els circuits i els canals de comunicació que cal seguir en la detecció i prevenció dels casos de mutilació genital femenina. Alhora, es treballen diferents accions de sensibilització per a l’eradicació d’aquesta pràctica.\nLa mutilació genital femenina (MGF) és una violació dels drets humans contra les dones i nenes. La MGF comprèn tots els procediments que, de forma intencional i per motius no mèdics, alteren o lesionen els òrgans genitals femenins. Més de 130 milions de nenes i dones arreu del món han patit aquesta pràctica.\nProtocol prevenció mutilació genital femenina Generalitat de Catalunya\nMida: 1,09 MB


El Baxi Manresa aguanta tres quarts però perd contra el Reial Madrid - Regió7 :: El Diari de la Catalunya Central\nReial Madrid 100 78 Baxi Manresa\nEl Baxi Manresa aguanta tres quarts però perd contra el Reial Madrid\nEl comiat del base Campazzo es nota en els darrers minuts amb un recital que deixa sense resposta els manresans\njordi agut manresa 22.11.2020 | 21:44\nEl Baxi Manresa ha acabat claudicant a la pista del Madrid en un partit en què ha fet la goma durant tres quarts però en què no ha pogut aguantar l'estrebada del base Campazzo, que avui deixava els blancs per anar a l'NBA, en l'últim període.\nTot i que Scott Eatherton ha anotat la primera cistella del partit en un tir a mitja distància, el Baxi ha tingut molts problemes per aturar Tavares en els primers minuts. El capverdià ha anotat sis punts gairebé seguits per situar el 8-2 en el marcador. Entre Vaulet i el mateix Eatherton han reduït la diferència, però el nord-americà ha comès la segona falta massa aviat i ha hagut d'entrar a la pista Sajus.\nA part del pivot blanc, que seguia anotant i taponant, Sergi Llull també tenia el dia, com gairebé sempre contra el Manresa, i amb un triple i una jugada de 2+1 ha obligat Pedro Martínez a demanar temps mort (19-8 a 4.56). Mason ha entrat a jugar de base per la falta de Tabu, però l'ofensiva bagenca seguia encallada. Per sort, el Madrid semblava refiat en la seva ofensiva. Vaulet ha trencat un parcial de 8-0 i Sima ha donat un gran relleu, amb sis punts seguits (25-16). Un contraatac de Rafa ha rebaixat fins a set punts (25-18) abans del primer descans.\nSima ha seguit amb el seu recital i entre ell i Eatherton han posat sis punts de distància (28-22). Pedro Martínez ho ha provat per primer cop enguany amb dos cincs, el nord-americà i Sajus, davant de la falta de quatres. L'intercanvi de cistelles entre els dos equips han deixat la de Reyes, que es convertia en el màxim anotador en un sol equip de la lliga, grans triples de Rafa i Carroll i esmaixades d'Eatherton i Garuba (37-27). Però ja se sap que aquest joc afavoreix els blancs i el vuitè punt de Carroll ha obligat Pedro Martínez a demanar temps amb 39-27.\nMason ha tornat a la pista i ell i un triple d'Eatherton han aplicat bé les instruccions (39-32). Els següent minuts han mostrat accions espectaculars com una esmaixada de Sajus fent un pòster a Tavares i un tap d'Eatherton a Garuba. La diferència s'estabilitzava (45-37, amb un tir lliure anotat per Mason) i el mateix jugador amb passaport alemany ha fet parar el partit a Pablo Laso amb un triple (45-40). La diferència, finalment, ha estat de set punts, amb dos tirs lliures de Sergi Llull.\nEl bon partit d'Eatherton s'ha vist condicionat per la tercera falta, tot i que no ha estat rellevat. La defensa del Madrid ha crescut un pas i ha eixamplat la diferència fins als catorze punts després d'una acció rara amb esmaixada de Deck, que ha posat el 54-40, sense punts per al Baxi encara en tres minuts i mig.\nHinrichs ha trencat la sequera, però el Madrid ara estava animat i Randolph i Campazzo han disparat la distància fins als divuit punts (60-42). Però dos triples seguits, d'Eatherton i Mason, a part d'un tir a mitja distància de Sajus, han parat el cop (60-50). Rafa, amb un altre triple des de la cantonada, ha tancat un parcial de 0-11 i ha obligat Laso a aturar el duel (60-53). La reacció blanca no s'ha fet notar, amb bàsquets dels dos de l'inici, Tavares i Llull (64-53) i un seguit d'accions de l'«homenatjat» Campazzo, provocant faltes, han fet arribar el seu equip amb un còmode avantatge a l'última aturada (73-58).\nlL'últim període ha començat amb la sensació que ja s'havia decidit qui guanyava el partit. El Baxi ha deixat per uns moments de fer el seu habitual joc acadèmic en atac i això ha permès que el Madrid anotés amb facilitat, amb un Campazzo que ja volia marxar deixant tot el seu recital de passades i encerts, i també de joc teatral. Un bàsquet de dos d'Albalde ha posat el 79-60, mínimament rebaixat per un bàsquet de dos de Vaulet.\nMason tenia problemes amb el base argentí, de qui ha rebut un cop de colze primer i a qui ha comès una falta antiesportiva després, fruit de la desesperació. Les errades en atac seguien arribant i Deck ha deixat la màxima distància (87-64, a 5.52). A quatre minuts i mig. Campazzo ha deixat la pista definitivament amb el partit enllestit.\nEls minuts de les escombraries han intentat ser aprofitats pel Baxi per reduir la distància, però el Madrid no s'ha deixat. Ha tingut 26 punts (96-70, amb triple de Carroll). El Madrid ha arribat al punt número 100, però aquest cop el Baxi hi ha estat lluny, en la diferència contrària més gran de la temporada.\nEl projecte Manresa Cuidadora s'obre al debat amb experts.\nEl Baxi perd Tabu per jugar diumenge per una lesió muscular.\nEls malalts de Crohn, sense sortir de casa.


Linkedin per a professionals i empreses – Xarxa de Centres d'Empreses Innovadores de Lleida\n5 febr., 2018 | Ceei, ceeilleida, General, Notícies, xarxacei, xarxaceilleida\nEl CEEILleida oferirà els pròxims dimecres 14 i dijous 15 de febrer la càpsula formativa Linkedin per a professionals i empreses, a càrrec d’Albert Polo i Parra, expert en transformació digital i consultor en estratègies digitals. La sessió té com a objectiu aprendre a desenvolupar els punts clau d’un bon perfil que permeti potenciar la visibilitat i notorietat de la seva marca 2.0. Les principals tècniques per tal d’utilitzar Linkedin per a generar oportunitats de negoci. Per a professionals i empreses.\nLa càpsula s’oferirà, els dos dies, de 4 a 7 de la tarda a l’aula de formació del CEEILleida. Les inscripcions, gratuïtes, es poden fer al correu electrònic ceei@ceeilleida.cat, o bé trucant al telèfon 973 22 11 19.


experiència [Old Town, Xanthi]\nnearly brand new property in the heart of xanthi's old town\nSinan is a brilliant host\nwill visit /reserve again\nOld Town és una base excelent per a explorar en profunditat les vistes de Xanthi. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Old Town és un lloc per a vacances relaxades després d'una setmana de feina. Assegurís de mirar a Agoda.com pels millors preus disponibles a Xanthi. Explori un llistat complet d'allotjaments i trobi el lloc perfecte per a vostè. Per trobar les millors ofertes d'hotels a Old Town, simplement entri les seves dates de viatge a la pestanya de recerca.\nAllotjaments a Departament de Xanthi Departamento


Números – Fórmula 1 en Català\nPublicat 7 d'abril de 2020 Actualitzat 14 de febrer de 2021 per F1 en CatalàCategories:General\nPublicat 29 de novembre de 2018 Actualitzat 14 de febrer de 2021 per F1 en CatalàCategories:General\nLa temporada passada, cap al mes de setembre, vaig fer un article on comparava l’equip Mercedes amb altres grans dominadors del passat com McLaren, Ferrari o Red Bull (podeu veure aquell article aquí). Aquest any, l’escuderia de les fletxes de plata ha igualat els cinc títols consecutius de pilots de Ferrari i va camí de poder …\nLlegir-ne més Números: continua el domini de Mercedes\nEtiquetatF1FerrariMercedesNúmerosOpinió\t2 comentaris a Números: continua el domini de Mercedes\nNúmeros: es pot ser campió en un cotxe que no és el millor? (2)\nPublicat 16 de novembre de 2017 Actualitzat 14 de febrer de 2021 per F1 en CatalàCategories:General\nCom es va veure al primer article d’aquesta sèrie, vam establir unes condicions per decidir que un cotxe no era el millor, a saber: no haver aconseguit més d’un terç de les poles, victòries i voltes ràpides d’un any ni haver sigut campió de constructors. I haver lluitat pel títol mundial fins almenys la penúltima …\nLlegir-ne més Números: es pot ser campió en un cotxe que no és el millor? (2)\nEtiquetatHeinz-Harald FrentzenhistòriaJacques LaffiteJohn WatsonJuan Pablo MontoyaNúmerosOpinióRobert KubicaRonnie PetersonTony Brooks\nNúmeros: és Mercedes l’equip més dominador de la història?\nPublicat 22 de setembre de 2017 Actualitzat 14 de febrer de 2021 per F1 en CatalàCategories:General\nVivim anys d’equips dominadors a la Fórmula 1. Els últims 7 campionats de pilots i constructors han estat guanyats per dos equips i previsiblement aquesta ratxa s’estendrà un any més. El debat és present: Lewis Hamilton i Sebastian Vettel són tant bons com els seus números indiquen o bé han tingut sort de “pescar” temporades …\nLlegir-ne més Números: és Mercedes l’equip més dominador de la història?\nNumerologia: els nous números i Adrian Newey (2)\nPublicat 13 de gener de 2014 Actualitzat 14 de febrer de 2021 per F1 en CatalàCategories:General\nHola a tothom, i bon any! Avui tornarem a parlar de números (mola! que divertit! se’m donen fatal les matemàtiques però si són números de Fórmula 1 mola!). Farem una mica de repàs dels números que usaran els pilots aquest 2014 i parlarem estadísticament d’Adrian Newey. En primer lloc, els números dels cotxes. Des de …\nLlegir-ne més Numerologia: els nous números i Adrian Newey (2)\nEtiquetat2014Adrian NeweyColin ChapmanMauro ForghieriNúmerosOpinióRory Byrne\t1 comentari a Numerologia: els nous números i Adrian Newey (2)\nPublicat 30 d'abril de 2013 Actualitzat 14 de febrer de 2021 per F1 en CatalàCategories:General\nFa unes setmanes, quan vàrem penjar la Guia F1 2013, hi va haver un comentari d’en Gerard Porta que deia “Des de quant i per què els cotxes de Fórmula 1 es salten el número 13?” Parlant parlant vaig prometre que un dia faria un article sobre els dorsals a la Fórmula 1 i avui …\nLlegir-ne més Numerologia: Els dorsals a la Fórmula 1 (1)\nCom va dir un dia David Trueba, “veus que et comences a fer gran quan els esportistes que idolatres són més joves que un mateix”. En el meu cas, Sebastian Vettel és justament un any i 354 dies més jove que jo: vaja, ja m’he fet gran. Jo no l’idolatro particularment, de fet, ara fa …\nLlegir-ne més Tant sols en té 24 (Els rècords de Vettel)


Canvi de titularitat d'una concessió d'una parada als mercats municipals o d'una llicència d'una parada dels encants setmanals\nNom del tràmit Canvi de titularitat d'una concessió d'una parada als mercats municipals o d'una llicència d'una parada dels encants setmanals\nObjecte Tramitar el traspàs de la titularitat de la concessió d'una parada dels mercats municipals o de la llicència d'una parada en els encants setmanals.\nDocumentació necessària Instància genèrica demanant permís per traspassar concessió de la parada de mercat municipal o de la llicència de la parada del mercat no sedentari.\nQui el pot demanar Qualsevol persona interessada titular d'una parada o el seu representant\nTemps aproximat de resposta Tres mesos des de l'entrada de la sol·licitud\nSilenci administratiu El termini màxim per resoldre aquest procediment és de tres mesos. La manca de notificació expressa de la resolució dins d'aquest termini legitima la persona interessada per entendre la seva sol·licitud desestimada i per interposar el recurs administratiu o contenciós administratiu que resulti pertinent.\nAltra informació d'interès (més informació) Aquest tràmit també s'utilitza per als canvis de titularitat de locals, magatzems i aparcaments dels mercats municipals.\nServei responsable Regidoria de Comerç, Consum i Turisme (Secció de Mercats)\nAdreça: carrer de les Tres Creus, 202 - 08203 Sabadell\nTelèfon: 93 745 31 83\nAdreça electrònica: comerciconsum@ajsabadell.cat\nHorari d'atenció al públic: de dilluns a divendres, de 9 a 14 h


La demanda de treballadors formats en especialitats industrials d'FP a la Garrotxa supera la quantitat d'alumnes que hi ha a les aules - Olot TelevisióOlot Televisió\nLes empreses de la Garrotxa demanden més joves formats en cicles d’FP d’especialitat industrial dels que actualment estudien a les aules. És la situació dels últims sis mesos a l’Institut la Garrotxa, el centre que concentra més cicles d’FP de tota la comarca. Després dels pitjors anys de la crisi, la demanda de les empreses va en augment.\nUn exemple de la bona relació entre l’empresa i la formació professional a la Garrotxa és l’empresa Simon, fabricant líder en el mercat de material elèctric i electrònic. Actualment està col·laborant amb l’Institut la Garrotxa aportant l’estada a l’empresa als alumnes del Cicle de Grau Superior de Disseny i Producció per a plàstics i metalls. També acull els alumnes en pràctiques de dos cicles més, de grau superior d’automatització i robòtica industrial i el de grau mig de mecanització.\nEl 38% dels alumnes que el 2015 van acabar l’FP a l’Institut la Garrotxa ja estan treballant, una xifra supera el 60% en el cas dels alumnes de cicles de grau superior. Prop de la meitat dels estudiants que han trobat feina ho han fet a través del propi centre.\n– 17 alumnes de tot l’Estat completaran la primera promoció del cicle de disseny i producció per a plàstics i metalls de l’Institut la Garrotxa, únic a Espanya\n– Cinc empreses garrotxines s’incorporaran als cicles de Formació Professional Dual que imparteix l’Institut la Garrotxa\n– El 90% dels graduats en Formació Professional treballa o continua estudiant


Descoberta de cultures\nLa ruta que va fer, de la mà de la seva gran companya de viatge, Judith Alarcón, a Jordània i a Israel la va ajudar a entendre de més a prop un conflicte que fa massa anys que dura i a veure les dues cares d’una mateixa moneda.\nLa Sònia Matute a Jordània\nLa Sònia Matute al mur de Palestina\nLa Sònia Matute a l'Argentina\nActualitzada 09/02/2017 a les 17:57\nDiuen que el millor remei per trencar tòpics i obrir la ment és viatjar. I la Sònia Matute ho sap bé. La ruta que va fer, de la mà de la seva gran companya de viatge, Judith Alarcón, a Jordània i a Israel la va ajudar a entendre de més a prop un conflicte que fa massa anys que dura i a veure les dues cares d’una mateixa moneda. “Primer vam estar uns dies a Jordània, i parlant amb la gent vam posar-nos al seu lloc quan ens deien que els israelites els havien robat part de la seva terra i tot plegat”, recorda. Però, en posar un peu a Israel, van conèixer un taxista que els va dir: “quina sort teniu de llevar-vos cada dia i només haver de pensar d’anar a treballar”. Aquella frase colpidora les va fer comprendre com la població del país havia de conviure cada dia amb la por. “Al final veus que no són tan dolents”, reflexiona.\nEn aquella estada de descoberta també van gaudir de prop preciositats com Petra –“no saps com han pogut construir coses així en aquella època”–, de l’espectacularitat del Mar Mort i també van fer una incursió fins a Betlem –van arribar fins a la frontera amb el cotxe privat del conductor de bus al qual van pujar per error, perquè ell es va oferir a dur-les– per entrar-hi a peu i estar-s’hi unes hores. “Un altre noi es va proposar per fer-nos un tour amb el seu cotxe privat... va ser tota una aventura!, recorda.\nAmb tot, de viatges apassionants en recorda uns quants. El que va fer el 2007 a Argentina el té ben gravat a la memòria: el trekking pel glacial del Perito Moreno –“brutal!”–, dormir en una hacienda al mig del no-res i gaudir de la lluna plena en un entorn natural, comprovar que Bariloche “és com Canillo però amb llac!”. “La gent allà és tan maca que t’hi quedaries”, assenyala aquesta súper enamorada dels viatges.\nOleeeee aventureres viatgeres!!!


Motorola Droid recuperació - com recuperar fotos de Motorola Droid\n> Recursos > androide > com recobrar fotos des de Motorola Droid\nPot recobrar fotos des de Motorola Droid?\nTecla I suprimia el meu nadó fotos del meu Motorola Droid!\nHi ha alguna esperança? Entenc que no hi ha cap "escombraries" en el sentit tradicional de la paraula. em cargola?\nSi vols recobrar fotos perdudes des de la seva Motorola Droid, el primer que cal saber és deixar d'utilitzar el seu telèfon per disparar fotografies en aquest moment quan trobeu pèrdua de fotos. Que és important, perquè les fotos perdudes no són realment ha anat quan vau suprimir-los. Només el lloc que ocupaven està marcat com reutilitzables per a fitxers nous. Per tant, vostè pot comptar el Motorola Droid abans que és sobreescrit per arxius nous.\nPer recobrar arxius suprimits des de Samsung Captivate, primer necessita una eina de recuperació de Samsung Captivate . Encara no tenen idea? Aquí està la meva recomanació: Wondershare Recuperació de foto, o Wondershare Photo Recovery for Mac. Recuperar no només fotos però vídeo i arxius d'àudio de Motorola Droid, no importa si ells perdut per supressió, formatar o altres raons.\nProvar la versió de prova gratuïta d'aquest Motorola Droid recuperació programari ara per sota.\nActualment pot intentar Wondershare Dr.Fone for Android(Android Data Recovery) recobrar fotos i vídeo de carta de SD dins el seu Motorola Droid. Podeu connectar el seu Motorola Droid a l'ordinador i executeu aquesta eina per escannejar-lo per perduts vídeos i fotos directament.\nCom recobrar fotos perdudes de Motorola Droid\nPas 1. Connectar el seu Motorola Droid a l'ordinador\nPer començar, connectar el seu Motorola Droid a l'ordinador amb un cable USB i assegureu-vos que pot ser detectat amb èxit i apareix com una carta d'empenta en "El meu ordinador". Llavors llanci el programa i feu clic a "Inici" a la finestra principal com seguir.\nStep2. Escanejar el seu Motorola Droid per fotos perdudes\nPas 2 és seleccionar el vostre Motorola Droid en la interfície per sota i fer clic "Escannejar" per buscar fotos perdudes, arxius de vídeo i àudio.\nSi només volem fotos perdudes de nou, podeu definir el resultat escannejar utilitzant "Opcions de filtre" triar "Foto".\nPas 3. Presentar i recuperar arxius perduts de Motorola Droid\nFinalment, pot previsualitzar i comprovar tots els arxius recuperables després de l'escannejar. Triar aquells que desitgi i faci clic a "Recuperar" per salvar-los al seu ordinador amb un clic.\nNota: No guardar les dades recuperats al telèfon Motorola Droid nou. Trobar un altre lloc per a ell com el seu ordinador o altre disc extern, per seguretat.\nVideo tutorial del Motorola Droid de recuperació de foto


Convocatòria d’ajuts a la rehabilitació 2015 Barcelona - Stuc-Art\nTú estás aquí: Inicio / Noticias / Rehabilitación edficios / Rehabilitación fachadas / Convocatòria d’ajuts a la rehabilitació 2015 Barcelona\nConvocatòria d’ajuts a la rehabilitació 2015 Barcelona\nseptiembre 16, 2014 /0 Comentarios/en Rehabilitación edficios, Rehabilitación fachadas, Restauración patrimonio histórico, Restauración patrimonio privado, Restauración patrimonio público, Sin categoria, Vestíbulos y escaleras /por admin\nAjuts per a la rehabilitació d’edificis\nProrrogats per al 2015\nLa convocatòria s’ha prorrogat per al 2015, atès l’increment d’expedients presentats al 2014 i l’interès generat pels ciutadans i el sector de la rehabilitació.\nIncorpora novetats importants per millorar i ampliar els programes d’ajuts, com la simplificació dels tràmits i la unificació i augment dels percentatges de les subvencions.\nLes obres de rehabilitació que es poden acollir a aquesta convocatòria són totes aquelles que afectin a l’edifici. En aquests enllaços trobareu la informació completa de la convocatòria, les especificacions tècniques (annex4) i un fullet informatiu.\nEl percentatge de la subvenció inclou el pressupost declarat a la llicència d’obres així com també els estudis i treballs tècnics i les taxes i tributs.\nAjudes rehabilitació façanes barcelona\nQui i on es poden sol·licitar i tramitar els ajuts?\nEl president de la comunitat de propietaris, l’administrador o el propietari de l’edifici.\nA les Oficines de l’Habitatge de Barcelona on es dóna assessorament i suport tècnic per tal de facilitar el procés. Només per a professionals, a l’Institut Municipal del Paisatge Urbà i la Qualitat de Vida\nCondicions que cal complir\nEdificis anteriors a l’any 1981, destinats majoritàriament a habitatge.\nL’acord de la comunitat de propietaris.\nNo iniciar les obres abans de recollir l’informe tècnic inicial que es lliura amb posterioritat a la formalització de la sol·licitud.\nAportar el comunicat d’inici d’obres o llicència d’obres; iniciar-les dins dels 3 mesos des de l’emissió de l’informe tècnic inicial.\nEls programes i les subvencions\nS’han establert uns programes prioritaris que poden arribar a tenir una subvenció de fins el 50% (màxim 60.000€) i són els següents:\nRehabilitació energètica: reducció del consum i millora de l’eficiència energètica dels edificis. Les obres que incorporin aquestes millores podran optar a una subvenció del 50%.\nFaçanes, cobertes, mitgeres i celoberts.\nInstal·lació d’aigua calenta sanitària mitjançant energia solar.\nPosada en marxa de plaques solars obsoletes.\nAigua directa sanitària.\nCentralització d’instal·lacions i substitució de serveis de subministrament per altres més eficients.\nAccessibilitat: instal·lació d’ascensors en edificis que no en tinguin i supressió de barreres arquitectòniques en escales i vestíbuls.\nPatologies estructurals: obres per a la reparació de patologies estructurals en edificis. Sense límit a l’import de la subvenció.\nRehabilitació arquitectònica d’elements comuns. Les obres que no incorporin millores en l’eficiència energètica de l’edifici podran optar a una subvenció del 25% (màxim 60.000€): escales i vestíbuls, celoberts, instal·lacions generals comuns com ara les xarxes: sanitària (renovació dels baixants), d’aigua corrent, elèctrica, de gas; l’endreçament de: antenes, aparells d’aire condicionat, etc.\nInformació dels ajuts i procés per al tràmit de les subvencions.\nLa convocatòria específica per als barris de Canyelles i Sud-oest del Besòs resta oberta, podeu consultar el document en aquest enllaç.\nEtiquetas: ayudas en rehabilitación Barcelona\nAyudas en rehabilitación en Barcelona\nAyudas en rehabilitación en Barcelona RESTAURACIÓN PANTEÓN Nº 73 DEL CEMENTERIO DE MONTJUIC


cursos:tic:aqft:modul_1:practica_3 [Formació del professorat]\nCom avaluem (I)? Instruments per compartir i ajudar a apropiar-se dels objectius\nPer tal que les persones participants vagin prenent el control del seu propi aprenentatge (naturalment amb ajuda de la persona experta que l’ha de guiar i acompanyar) necessiten en primer lloc entendre, en la seva totalitat, allò que es demana, és a dir, apropiar-se dels objectius d’aprenentatge.\nPer tal que això sigui possible és important la manera com es formulen. Primerament cal prendre consciència que darrere la formulació dels objectius s’amaguen moltes idees implícites que poden suposar una dificultat perquè la persona en formació es representi els objectius en la seva totalitat. És per això que cal que es formulin el més explícits i concrets possibles i orientats a les competències que haurà d’assolir la persona en formació, és a dir, com a accions observables i mesurables. Aquesta formulació s’ha de fer no des de la perspectiva de la persona experta sinó des de la de la persona en formació.\nCaldrà que abans de l'inici de curs el grup de persones tutores revisin els objectius i els reformulin, si cal, donat que seran els que han d'orientar totes les activitats que es desenvolupin durant el curs.\nCal vetllar perquè els objectius estiguin formulats en termes d’accions globals susceptibles de ser esmicolades. La pregunta que pot ajudar a formular o reformular aquests objectius és la següent: Què han de ser capaces de fer les persones participants en finalitzar el curs de formació?\nÉs molt important no sobrepassar el nombre de quatre o cinc objectius finals!\nCurs D205 - Aula 2.0. Aplicacions didàctiques: "Ser capaç de definir críticament el terme web 2.0"; “Ser capaç d’exposar punts a favor i en contra de l'ús d'eines i serveis web2.0 a l'educació”, etc.\nCurs DCO1 - Coeducació per a les persones de referència dels consells escolars de centre de coeducació: “Ser capaç de promoure activats al centre que ajuden a visibilitzar els sabers de les dones”, etc.\nINSTRUMENT 1: Activitat d'Apropiació dels objectius del curs per part de les persones participants\nPot ser interessant, abans d’iniciar el treball amb els diferents mòduls, que a partir dels objectius, es proposi una activitat a mode de diagnosi inicial, on es demani que les persones participants reflexionin i responguin a unes preguntes.\nPer a una diagnosi del teu punt de partida et proposem contestar les preguntes següents:\nQuè faig ja a l'aula respecte dels objectius que em planteja el curs?\nQuins penso que em poden ser de més utilitat per a mi i el meu context?\nQuins em poden suposar un major repte per assolir-los?\nSeria aconsellable treballar l'apropiació dels objectius a través d'un fòrum o un tasca.\nINSTRUMENT 2: Activitat d'Apropiació dels objectius del curs per part de les persones participants mitjançant un mapa o esquema conceptual.\nEls conceptes es relacionen entre ells formen estructures complexes. Un mapa conceptual és un estructura formada per conceptes i nexes d’unió o paraules d’enllaç, de manera que cada dos conceptes amb la seva paraula d'enllaç formi una proposició.\nA la xarxa hi ha força informació sobre les estratègies per a l'elaboració de mapes conceptuals. Podeu consultar http://www.eduteka.org/tag/inicio/mapas_conceptuales/1\nEs poden presentar els continguts a assolir en forma de mapa o esquema per tal de visualitzar els objectius en complexitat i fer un petit qüestionari en relació a aquest mapa, on cadascú verbalitzi allò que espera assolir amb el curs, o aquelles preguntes a les que voldria donar resposta.\nA partir del mapa conceptual contesta les següents preguntes:\nQuè pot ser especialment útil per a mi i el meu context dels objectius del curs? Per què?\nQuins aspectes penso que podrien ser més rellevants i significatius per a mi personalment?\nA quines preguntes voldria donar resposta amb aquest curs?\nEn acabar el curs podreu revisar aquestes intencions per veure si s'han complert les expectatives i analitzar els perquès.\nUna altra possibilitat seria demanar a les persones participants que construeixin una primer mapa o esquema conceptual a partir de tres conceptes claus extrets dels objectius del curs. Aquest mapa s'anirà enriquint durant tot el curs i es demanarà com una de les tasques al darrer mòdul del curs.\nExemple del curs DCO2 - Aprofundiment en Coeducació\nActivitat 1. Què és per a mi la coeducació?\nPer treballar amb una idea complexa de coeducació, cal combinar la cerca de la igualtat d’oportunitats entre noies i nois, i el respecte per la diferència.\nConstrueix el teu mapa conceptual o el teu esquema, que inclogui com a mínim els conceptes: coeducació, igualtat i diferència.\nAfegeix al teu mapa conceptual tots les conceptes que serveixin per expressar la teva idea de coeducació. No oblidis d’escriure les paraules d’enllaç entre conceptes, de manera que tinguin significat en llegir la frase que resulta amb els dos conceptes units.\nGuarda el teu mapa conceptual per anar-lo enriquint al final de cada mòdul amb els nous conceptes i idees introduïdes. I a l’exercici final de mòdul 4, t’oferirem un mapa conceptual que et serveixi de referència per contrastar amb el teu.\nPer completar aquest procés i una vegada lliurats els mapes fets individualment, es pot oferir a les persones participants una mapa conceptual de referència (elaborat conjuntament pel grup de les persones tutores del curs) per tal de poder contrastar i completar els mapes personals.\nSeria interessant realitzar aquesta activitats mitjançant un fòrum o wiki per tal que les persones participants puguin veure les propostes dels seus companys i companyes.\nExemple del curs S1X1 - Formació telemàtica específica eduCAT1x1\nRealitzeu un mapa conceptual senzill que sintetitzi la informació que us presentem, continguda al decret 143/2007 sobre una de les competències metodològiques, concretament la del tractament de la informació i competència digital. Per fer aquest mapa conceptual es pot utilitzar, per exemple, l'aplicació on line Gliffy (vegeu tutorial a Slideshare). Es pot emprar, però, qualsevol altra aplicació, fins i tot fer-ho en word o en format diapositiva de PPT.\nUs pot servir com a material de suport per realitzar aquesta síntesi la graella elaborada pel CIREL amb els descriptors de les diferents competències (Graella, adaptació de l'Annex I del currículum). Un cop fet el mapa conceptual pengeu-lo en el fòrum corresponent, on podreu fer també comentaris sobre les aportacions dels vostres companys/es.\nExemple del curs D109 - Activitats d'aprenentatge a Internet: WebQuest\nL'avaluació de la WebQuest\nDissenyeu l’apartat de l’avaluació de la vostra WebQuest\nPrimer heu de decidir qui avaluarà: el professor/a o els alumnes? O alguns aspectes el professor/a i altres aspectes els alumnes?\nDecidiu què voleu avaluar en aquesta WebQuest: les actituds, els procediments, els conceptes?\nRedacteu la pàgina de l’avalució indicant qui avalua, quins continguts avalua i si l’avaluació és individual o per a tot el grup.\nRecomaneu la lectura de l’avaluació des del començament de la WebQuest perquè els alumnes sàpiguen molt bé què espereu d’ells.\nEn una pàgina a part, heu de crear les rúbriques i després heu d’enllaçar-les a l’apartat de l’avaluació.\nTambé podeu adaptar una rúbrica d’una WebQuest ja creada.


Viatjàvem en autoestop a través de llargues carreteres, sempre secundàries, envoltades de bosc o serpentejant entre valls, que escalaven turons o intentaven abraçar el mar. Una motxilla a l'espatlla cada dia una mica més corbada pel cansament, aquelles botes ja velles sobre mitjons marrons, bermudes i una samarreta tacada de suor. Jo portava la gorra negra que em vas regalar i tu la cinta pel cabell que et vaig regalar. Recordo que somrèiem molt i rèiem quan descansàvem. Entre pins o a la sorra, en un banc d'un poble qualsevol o estirats mentre les formigues ens inspeccionaven. Fumàvem herba. Fèiem l'amor cada nit i molts matins. I en algunes ocasions ho fèiem amb altra gent, amb parelles o en grup, segons on anéssim a parar i segons vingués donat. Vam provar algunes drogues més fortes, vam beure alcohol molt sovint.\nSempre cap a l'oest. Si el nostre camí es veia interromput en buscàvem un altre i si s'acabava a les ones o contra el vessant empinat d'alguna muntanya, fèiem una volta. No hi havia destí, només rumb. Tu dibuixaves paisatges i rostres mentre jo escrivia sobre les persones que ens paraven i ens portaven o imaginava les vides d'aquells que es creuaven amb nosaltres. Vam conèixer a molta gent, vam saber de finits passats i vam ser còmplices d'infinits futurs. Era el nostre únic i últim estiu i, com si ho respectés, el clima ens va acompanyar amb calidesa durant les hores de sol i frescor durant les hores de lluna. Ens banyàvem en rierols i en estanys, ens embrutàvem de la terra i del fum dels cotxes. La teva pell es va tornar vermellós torrat i la meva torrat negrós. Els teus cabells van adquirir tonalitats rosses que el tornaven impredictible, els meus no van passar d'un castany previsible. Ens van quedar les postes de sol marcades als ulls y les albes tatuades a l'esquena, sempre cap a l'oest. Escoltàvem la música que hi havia als cotxes, vam saber de poques notícies per les ràdios i vam seguir la vida de gent intranscendent en programes televisius de bars de carretera.\nUna nit, mentre t'adormies dins la meva abraçada, vaig pensar: "Déu, no em prenguis això." Però Déu no existeix. I jo ho sabia, i Ell sabia que jo ho sabia i en la seva frustració, des de la no existència, va decidir que ja ens havia regalat massa temps.\nMe'n recordo d'aquella parella d'ancians que ens va recollir quan ja tornàvem, tristos pel retorn i per tot el que suposava, però alegres per haver gaudit d'aquell mes inigualable. El Sol queia sobre camps de blat a un costat i provocava el rubor dels gira-sols a l'altre. La parella discutia sobre quelcom per a ells transcendent i nosaltres ens els miràvem. Vaig treure el bloc de notes i vaig escriure sobre ells, omplint amb la imaginació els forats, múltiples, que la seva conversa deixava. Parlaven sobre què fer respecte a una de les seves filles, la que s'escapava sovint amb homes als que no coneixia. Ell apostava per fer-la treballar en el negoci familiar, ella creia que calia donar-li més marge. Ens van deixar en una gasolinera molt pintoresca, situada en un dels quadrants d'un encreuament de pel·lícula, de dues rectes que es perdien gairebé a l'horitzó. Allà em vas dir que no m'oblidaries mai, que en aquell instant et semblava impossible estimar a algú més tant com m'estimaves a mi. I jo em vaig emocionar i vaig voler fondre'm amb tu, però no vaig ser-hi a temps. Va arribar el cotxe familiar atrotinat, conduit per la parella jove que ens va oferir acostar-nos a la ciutat. Ens hauríem d'haver fos.\nConduïen per torns. Ella era una noia una mica més gran que nosaltres, d'aspecte cuidat i aire despreocupat. Ens va preguntar pel nostre estiu mentre ell, d'edat indefinida, una mica deixat, però amb actitud arrogant, sense cap tipus de pudor, preparava unes ratlles de cocaïna sobre la tapa dura d'un llibre de fotografies. Ens en van oferir i ja que ens quedaven només un parell de dies d'aquella aventura, vam acceptar. Quan vas acabar el nostre relat, la dona al volant va dir: "Tot molt hippies, no?". L'home a dures penes parlava. La foscor de la nit va avançar amb nosaltres sobre la carretera i la lluna il·luminava l'asfalt, els fars feien aparèixer i desaparèixer la línia discontínua. Ara sí, ara no, ara sí, ara no. Ens van allargar una ampolla de tequila barat. Vam beure. Els vam convidar a fuma marihuana. Els hi vam preguntar a ells pel seu estiu. Ella va riure lleument entre glops d'aquella ampolla de vidre sense etiquetar i ell la va mirar: "Els ho expliquem?", va preguntar. "Jo crec que sí, són adequats", va respondre ella. I van començar el seu relat, parlant ell mentre la dona feia que sí amb el cap o matisava amb monosíl·labs la narració:\nEstaven fugint. La policia de mig país els buscava i la de l'altra meitat els temia. S'havien conegut feia un parell de mesos fent autoestop, com nosaltres. Es van ficar de cap en una odissea de sexe gairebé a l'instant, coincidien en afirmar que tal frenesí i tal simbiosi de desig i de passió no els havia succeït mai abans, que va ser com si tota la seva química entrés en una combustió espontània. Van decidir que aquell seria el seu estiu. La seva historia s'assemblava força a la nostra, vaig pensar aleshores i en part encara ho segueixo pensant ara, però estava passada de rosca: tot era més salvatge, més brutal, més excessiu. Fins el dia, maleït segons ells mateixos van dir tot i dir-ho somrient, que es van adonar que ja no els quedaven diners. Van anar a una gasolinera, van agafar coses imprescindibles com ara aigua, tequila, cervesa, tabac i alguna cosa per menjar i van planejar una estratègia simple per robar-ho. Ella flirtejaria amb el botiguer i ell sortiria d'amagat. Però no va funcionar. El tipus rere el mostrador amb la seva gorra de l'empresa petroliera els va enganxar i va despenjar el telèfon per trucar a seguretat. "Va ser un arravatament, va interrompre la dona, un impuls sorgit de les vísceres, us asseguro que va resultar incontrolable". Al veure la situació, ella va agafar un bolígraf de damunt el mostrador i li va clavar al tipus a l'esfenoide dret. I ho va explicar dient esfenoide en comptes de lateral del cap o del crani. El botiguer no va morir a l'acte, va cridar, va caure de genolls i va emanar-ne tanta sang que semblava una font. Van sortir escopetejats d'allà i, asseguraven també, que la pujada d'adrenalina d'aquell instant i dels minuts posteriors va ser tan increïble que no hi ha res millor, que cap droga o experiència sexual o mística s'hi pot comparar. "A partir d'aleshores, va continuar dient ell, el nostre objectiu és repetir allò, tornar a reviure l'impressionant experiència d'aquell instant." Així que després del paio de la gasolinera van venir unes quantes víctimes més i de diferents maneres: atropellament, escanyar amb les mans, ofegar dins un bidó d'aigua, cremar viu amb gasolina, asfixiar amb una bossa de plàstic, a cops (ell deia que aquest assassinat havia estat el millor), apunyalament, inducció al suïcidi (ella deia que aquest havia estat el millor), pistola, etcètera. "Però ens falta una cosa, veritat, amor?", va dir ella. "Veritat", va dir ell.\nAmbdós es van mirar. Vaig començar a tenir por i vaig notar que tu tremolaves al meu costat. La dona va anar frenant el cotxe, les llums de la ciutat es veien com una esperança llunyana. Va aturar el vehicle en un espai obert del que en sortia un camí de carro. Ens van fer baixar. Tu vas començar a plorar i jo just després. Ella va agafar una bossa del portaequipatges, la va obrir i en va extreure dues pistoles petites i dues de grans, una de les quals va llançar al seu company. Van comprovar que totes les armes estiguessin carregades. Vaig notar que se m'escapava el pixum quan el tipus em va encanonar contra el cap, rere meu. I vaig plorar més i els mocs em relliscaven per la boca. "Agafa la pistola petita del terra". Vaig obeir, la dona va fer el mateix amb tu, tremolaves tant que vaig pensar que et desmaiaries o que series incapaç de prémer la culata. Ens van posar l'un enfront de l'altre, a un parell de metres. Crec que va començar a ploure, no n'estic segur. Sigui com sigui, les llàgrimes o les gotes es van endur tota la valentia que potser vaig tenir alguna vegada, la van deixar caure al terra per tal que el fang se l'empassés. Em vaig oblidar de totes les estones bones passades amb tu. En veu baixa, l'home rere meu va xiuxiuejar: "Màtala abans no ho faci ella, dispara primer". Vaig veure com ella, amb aquells llavis pintats de carmí intens, et deia quelcom. El mateix missatge, imagino. Vas alçar l'arma apuntant-me mentre jo em mantenia quiet. "No, vaig dir, què fas?". En una mena d'acte instintiu vaig alçar també l'arma i et vaig apuntar. Vaig provar en un moviment ràpid de posar-me la pistola a la templa però ell em va colpejar. "No siguis idiota. Si no fas el que et demano, us matarem als dos. Qui dispari primer, sobreviu".\n"Viu tu", vas cridar.\n"No, si us plau, dispara tu primer", vaig cridar jo.\n"No ho veus? No podré viure amb això al damunt", vas afegir.\nI vaig disparar. Crec que va ser com un reflex, un acte nerviós, el meu dit índex es va contraure. Jo no volia fer-ho. Però ho vaig fer. I vas caure com un sac. No hi va haver res de tragèdia ni dramatúrgia, vas caure i la teva cara, que tants cops havia besat i acaronat, va picar contra el fang. "Si us plau, vaig suplicar-los quan em van treure l'arma, mateu-me". L'home i la dona es van acostar, ell cap a ella i ella cap a ell, posseïts per un ímpetu temible, es van començar a fer petons amb fúria i, sota la pluja i sobre el capó encara calent del cotxe, van follar. Els sentia, els veia de cua d'ull, podia sentir la seva ràbia barrejada amb la meva. Cridaven i gemegaven, s'esperonaven a envestir-se més fort. Jo no vaig fer res, només mirava el teu cos bocaterrosa. Quan van haver acabat, sense dir res, van pujar al cotxe, que va arrancar i va desaparèixer carretera enllà. Jo no vaig fer res, només plorar i enfonsar-me, simbòlica i literalment.\nPoc a poc tot va anar desapareixent. No hi havia adrenalina, no hi havia pena ni dolor, només el no-res. El no-res i el teu cos mort i calat, amb la cara enfonsada al fang.


Carol - Tòfones innova amb un showroom a Vic - Fet a Osona\nCarol – Tòfones innova amb un showroom a Vic\nCarol tòfones innova amb l’apertura d’un showroom al centre de Vic on es podran adquirir els seus productes.\nCarol – tòfones, empresa familiar de la comarca d’Osona, es dedica a aquest món tan exclusiu i poc conegut des del 1947. Aquesta empresa, ja compta amb la tercera generació treballant-hi de forma activa. Així, és pionera en la recolecció i comercialització de tòfona. També en la divulgació de la cultura de la tòfona. Precisament la fa més accessible a les noves generacions per tal que en puguin gaudir dels seus beneficis a les nostres taules.\nCarol – Tòfones. Tòfones d’Osona fetaosona Xarxa de Productes de la Terra\nComercialitzen tòfona de temporada rigurosament seleccionada; tòfona en tots els seus estats i productes gourmet trufats tot l’any. Com ells diuen: “Busquem a prop però mirem lluny”. Aquesta mirada empresarial, profunda, vol anar més enllà de la recolecció d’aquest producte de temporada, innovant de forma constant. La seva inquietud els ha portat a la obertura en un dels barris més cèntrics i prestigiosos de Vic d’un espai showroom dedicat al diamant de la cuina. Ubicat al Portal de la Rambla, número 3, despatx 3, aquest espai és a més d’exhibició i venda dels seus productes, una exposició permanent del món de la tòfona, que es pot visitar en hores convingudes.\nCarol – Tòfones: Showroom al Portal de la Rambla, 3, despatx 3.\nFinalment, Carol Tòfones no només ofereix tòfona de temporada, sinó productes trufats exquisits. A tall d’exemple, treballen en cooperació amb productors d’Osona (formatgers, cansaladers, etc). D’aquesta manera desenvolupen productes amb tòfona aptes per als paladars més exigents. A tot això se li suma la possibilitat de poder fer sortides a cercar tòfona en la temporada de recolecció.\nPer més informació 649559717 · 618704540 . info@cancarol.com\nPodeu ampliar la informació de contacte dels nostres productors al nostre cercador


Tres campanyes amb sortejos i premis a Martorell – La Bústia\nPer Redacció / La Bústia 20 de desembre de 2021 a les 12:00 0 322 Visites\nLes han posat en marxa Nou Martorell, el Mercat Municipal i Comerç Amic\nL’associació Nou Martorell ha celebrat la Fira de Nadal amb una setantena de carpes i activitats a la rambla de les Bòbiles, el 12 de desembre, i té en marxa la campanya ‘El teu tiquet té premi‘. Per cada compra realitzada fins el 23 de setembre s’optarà a una segona compra gratuïta pel mateix import de la primera. Per participar cal dipositar el tiquet en l’urna de la botiga i entre tots se sortejaran vals de compra fins arribar a un total de 3.000 euros. El sorteig és el dijous 30 a les 11h en directe per Ràdio Martorell. Més d’una cinquantena de comerços s’han adherit a la campanya.\nEl Mercat Municipal ha preparat dos sortejos: fins aquest dilluns dia 20 de desembre, els botiguers lliuren butlletes per cada compra. Els clients les han d’omplir amb les seves dades i dipositar-les en les urnes. Totes les butlletes entraran en el sorteig de 10 espatlles de pernil ibèric de gla. També repartiran 500 euros en vals de compra distribuïts en 10 vals de 50 euros cadascun. Entraran en el sorteig totes les butlletes no premiades anteriorment, a més de les que es dipositin entre el 21 de desembre i el 7 de gener.\nLa campanya de l’associació Comerç Amic ofereix la possibilitat de guanyar la meitat del pes en pernil ibèric (amb un pes màxim de 40 quilograms) o en oli d’oliva de les compres fetes fins el 5 de gener de 2022. El sorteig serà el 15 de gener.\nFotografia: L’Associació Nou Martorell, el Mercat Municipal i Comerç Amic posen en marxa tres campanyes [SE]


Formación | Moviliza\nCursos, cursos, cursos… i més Cursos\nD’una despesa a una inversió\nUna formació orientada\nPreguntis si la formació dels seus equips realment compleix els objectius i expectatives de l’empresa:\nLes matèries impartides en els cursos de formació sobreviuen als hàbits i quotidianitat laboral?\nIndependentment de la matèria, són cursos motivants?.\nInviten a la reflexió i a l’acció?\nEls protagonistes dels cursos, els membres de la seva empresa, prenen consciència de les seves àrees de millora?\nEls cursos impartits faciliten i promouen l’elaboració personalitzada d’un Pla d’Acció?\nEls cursos acaben en el moment que s’imparteix la matèria o quan els professionals l’integren en el seu treball diari?\nA moviliza.net ens involucrem en el compliment dels seus objectius formatius tan com vostè.\nEs un miracle que la curiositat sobrevisqui a l’educació reglada”\nEncara és possible veure empreses del nostre entorn que contracten cursos de formació. Algunes d’elles cuidant minuciosament que el pressupost no excedeixi de les bonificacions que li corresponen per número de treballadors, sense importar gaire el resultat que aquests accions formatives tenen en els equips al dia següent. Tot i que si insisteixen en que la gent surti contenta i satisfeta de les dotze, setze o vint hores de curs.\nÉs relativament freqüent veure empreses que cada cert temps sol•liciten els mateixos cursos de vendes, els mateixos cursos de gestió del temps, els mateixos cursos de lideratge, de negociació, i si, la gent que participa surt contenta tot i que, és relativament freqüent escoltar: “ “més o menys com els dos anteriors que ens van donar en els sis últims anys ”. Contractats a empreses diferents.\nTambé s’escolta entre els assistents al curs: “ “si el curs ha estat molt bé, però quan arribi al meu lloc de treball i hagi contestat els cent correus que tindré pendents de contestar, del curs quedarà poc més que el manual i una estona agradable ”.\n“Aprendre és integrar les habilitats que fan possible el que abans era impossible. Aprendre no és acumular informació, sinó aplicar-la per aconseguir els nostres objectius”. F. Kofman.\nUna formació orientada al compliment d’objectius.\nUna de les característiques de les organitzacions empresarials és que les seves accions s’encaminen al compliment d’objectius concrets. Aquesta també hauria de ser la “màxima” a l’hora de contractar cursos com els que es citen en aquest article, d’aquí la conveniència d’anar més enllà de les aules amb els directius que acudeixen a aquests cursos.\nD’aquí la conveniència de recolzar les accions formatives amb processos personalitzats de coaching, que permetin un canvi real en el funcionament intern de les empreses. D’aquí la conveniència de passar d’una “despesa” a una “inversió”.